recursal/SuperWikiNEXT-32B huggingface dataset:
உளவியல் மற்றும் சமூகவியலில் **தர்சுட்டன் மனப்பான்மை அளவுகோல்** (*Thurstone attitude scale*) மனப்பான்மையை அளவிட முதன்மையான அளவுகோளாகக் கருதப்படுகிறது. இது 1928 ஆம் ஆண்டில் லூயிசு லியோன் தர்சுட்டன் என்பவரால் சமயம் மீதான அணுகுமுறைகளை அளவிடும் ஒரு வழிமுறையாக உருவாக்கப்பட்டது. இது ஒரு குறிப்பிட்ட சிக்கலைப் பற்றிய அறிக்கைகளைக் கொண்டு தயாரிக்கப்பட்டது. ஒவ்வொரு அறிக்கையும் எவ்வளவு சாதகமானது அல்லது சாதகமற்றது என்று தீர்மானிப்பதற்காக ஒரு எண் மதிப்பைக் கொண்டுள்ளது, மக்கள் அவர்கள் ஒப்புக்கொண்ட ஒவ்வொரு அறிக்கையையும் சரிபார்த்து, சராசரி மதிப்பெண் கணக்கிடப்படுகிறது. இவ்வாய்வில் ஆம் - இல்லை ; அல்லது நன்று - சுமார் - மோசம் ; என்ற அளவில் வினா நிரல் அடிப்படையில் சோதித்தறியப்படுகிறது. இது அவர்களின் அணுகுமுறையை அல்லது மனப்பான்மையைக் குறிக்கிறது. ஆனால் ஒரு முழுமையான தர்ஸ்டன் அளவுகோலில் நேரிடை எண்ணம், எதிரிடை எண்ணம், இவற்றிற்கு இடைப்பட்ட பல்வேறு போக்குகள் கொண்ட மனநிலை ஆகியவற்றை பிரதிபலிக்கும் 40 அல்லது 50 உருப்படிகள் கொடுக்கப்பட்டிருக்கும்.

மேற்கோள்கள்
-----------

1. ↑  மேற்கோள் நூல் : நாகராஜன். கி. மற்றும் சீத்தாராமன். உளவியல் நோக்கில் கற்றலும் , மனித மேம்பாடும். ஸ்ரீ ராம் பதிப்பகம். சென்னை- 93

வெளி இணைப்புகள்
---------------

* Krus, D.J. & Kennedy, P.H. (1977) Normal scaling of dominance matrices: The domain-referenced model. *Educational and Psychological Measurement,* 37, 189-193
* Krus, D.J. Sherman, J.L. & Kennedy, P.H. (1977) Changing values over the last half-century: the story of Thurstone's crime scales. Psychological Reports, 40, 207-211
**அன்னா அக்சாருமோவா** (*Anna Akhsharumova*, பிறப்பு: சனவரி 9, 1957) என்பவர் உருசியா நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் சதுரங்க கிராண்டு மாசுட்டர் போரிசு குல்கோவின் மனைவியுமாவார்.

இவ்விருவரும் 1970 களில் சோவியத் நாட்டில் அகதிகளாக மிகவும் பிரபலமாக இருந்தனர். இறுதியாக இவர்கள் 1986 ஆம் ஆண்டில் அமெரிக்காவில் குடியேற அனுமதிக்கப்பட்டனர். 1976 ஆம் ஆண்டு உருசிய பெண்கள் சாம்பியன் பட்டப் போட்டியில் அக்சாருமோவா வெற்றி பெற்றார். 1987 இல் அமெரிக்காவில் நடைபெற்ற அமெரிக்கப் பெண்கள் சதுரங்க சாம்பியன் பட்டப் போட்டியிலும் இவர் வெற்றி பெற்றார்.

1988, 1990, 1996 ஆம் ஆண்டுகளில் நடைபெற்ற சதுரங்க ஒலிம்பியாடு போட்டிகளில் இவர் அமெரிக்காவின் சார்பாக பங்கு பெற்று விளையாடினார் .

1989 ஆம் ஆண்டில் அன்னா அக்சாருமோவாவின் எலோ தரப்புள்ளிகள் 2400 ஆக இருந்தது. இதுவே இவரது அதிகபட்ச புள்ளிகளும் ஆகும்.

மேற்கோள்கள்
-----------

1. ↑  "Women's Chess Olympiads: Anna Akhsharumova". Olimpbase.org. 20 October 2011 அன்று பார்க்கப்பட்டது.

வெளி இணைப்புகள்
---------------

* U.S. Women's Chess Champions
* Anna Aksharumova at ChessGames.com
**சிவாஸ் மாகாணம்** (*Sivas Province*, துருக்கியம்: Sivas İli ) என்பது துருக்கியின் ஒரு மாகாணமாகும். இதன் பெரும்பகுதி துருக்கியின் மத்திய அனதோலியா பிராந்தியத்தின் கிழக்கு பகுதியில் அமைந்துள்ளது. இது துருக்கியின் இரண்டாவது பெரிய மாகாணமாகும். இதன் அண்டை மாகாணங்களாக மேற்கில் யோஸ்கட், தென்மேற்கே கெய்சேரி, தெற்கே கஹரன்மரஸ், தென்கிழக்கே மாலத்திய, கிழக்கில் எர்சின்கான், வடகிழக்கில் கீரேசன், வடக்கே ஓர்டு ஆகியவை உள்ளன. இதன் தலைநகரம் சிவாஸ் நகரம் ஆகும்.

சிவாஸ் மாகாணத்தின் பெரும்பகுதி மத்திய அனதோலியன் பிராந்திக் காலநிலையைக் கொண்டுள்ளது. இதில் கோடை காலங்கள் வெப்பமாகவும் வறண்டதாகவும் இருக்கும், அதே நேரத்தில் குளிர்காலம் குளிரும், பனிமூட்டம் கொண்டதாகவும் இருக்கும். மாகாணத்தின் வடக்கு பகுதி கருங்கடல் காலநிலையைக் கொண்டுள்ளது. கிழக்கு பகுதி கிழக்கு அனதோலியனின் பிராந்தியத்தின் உயரமான பகுதி காலநிலையைக் கொண்டுள்ளது.

இந்த மாகாணம் கொண்டுள்ள வெந்நீரூற்றுகள் குறிப்பிடத்தக்கவை.

மாவட்டங்கள்
-----------

சிவாஸ் மாகாணம் 17 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* அகான்சலர்
* அல்தன்யாயிலா
* திவ்ரிசி
* டோசனார்
* ஜெமரெக்
* கோலோவா
* கோரன்
* ஹபிக்
* ரன்மரன்லி
* கங்கல்
* கோயுலிசார்
* சர்கிஸ்லா
* சிவாஸ்
* சுசெஹ்ரி
* உலா
* விடிசெலி
* ஜாரா

வரலாறு
------

பட்டுப் பாதை மற்றும் பாரசீக அரச சாலை போன்றவை சிவாஸ் வழியாக செல்கின்றன.

எழுதப்பட்ட வரலாற்று ஆதாரங்களின்படி, கிமு 2000 ஆம் ஆண்டின் தொடக்கத்தில் இட்டைட்டு நாகரிக காலத்தில் சிவாஸ் மாகாணப் பகுதியானது ஒரு முக்கியமான குடியேற்றமாக மாறியது. இப்பகுதியில் ஆர்மீனியர்கள், ரோமனியர், பைசந்தியர், செல்யூகியர், உதுமானியர் ஆகிய ஆட்சியாளர்களின் நாகரிகங்களுக்கு முகம் கொடுத்தது.

நவீன துருக்கிய குடியரசுக்கான அடிக்கற்கள் 1919 செப்டம்பர் 4 அன்று முஸ்தாபா கெமால் அத்தாதுர்க்கின் தலைமையில் கூடிய சிவாஸ் காங்கிரசால் அமைக்கப்பட்டது. இதனால் சிவாஸ் மாகாணம் துருக்கிய தேசத்தின் வரலாற்றில் முக்கியமானது ஆகும்.

பொருளாதாரம்
-----------

வரலாற்று ரீதியாக, மாகாணத்தில் படிகாரம், தாமிரம், வெள்ளி, இரும்பு, நிலக்கரி, கல்நார், ஆர்சனிக், உப்பு உப்பு ஆகியவை உற்பத்தி செய்யப்பட்டன.

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
2. ↑  Prothero, W.G. (1920). *Armenia and Kurdistan*. London: H.M. Stationery Office. பக். 74–75. .
**சிவிபிசி**(CVPS=**C**urrency **v**erification and **p**rocessing **s**ystem) இயந்திரம் என்பது இந்திய அரசின் தலைமை வங்கியான இந்திய ரிசர்வ் வங்கியில், காலாவதியான உரூபாய் நோட்டுகளை, மிக விரைவாகத் தரம் பிரிக்கப் பயன்படும் எந்திரம் ஆகும். இந்திய அரசு 500, 1000 ரூபாய் நோட்டுகளைத் திரும்ப பெற்று, அதற்கு மாற்றாக புதிய 500, 2000 ரூபாய் நோட்டுகளைத் தருகிறது. இதனால் பல்லாயிரக்கணக்கான ரூபாய் நோட்டுகள் வங்கிகளில் சேருகின்றன. இந்நோட்டுகள் ரிசர்வ் வங்கியின் ‘இஷ்க்’ எனப்படும் இடத்தில் பத்திரமாக வைக்கப்பட உள்ளது. பின்னர் இந்நோட்டுகளில் மறு சுழற்சிக்குப் பயனுள்ள நோட்டுகள், பயன்படாத நோட்டுகள் என **சிவிபிசி** இயந்திரம் மூலம் தனித்தனியாக பிரிக்கப்படும்.

அறிமுகம்
--------

எதிர்காலத்தில் பயன்படாத, இந்த ரூபாய் நோட்டுகளை, மிகவும் பாதுகாப்பாகவும், வேகமாகவும் பிரிக்கும், இந்த எந்திர முறையை 2003 ஆம் ஆண்டு, அப்பொழுது இந்திய ரிசர்வ் வங்கி ஆளுநராக இருந்த, பிமல் சலன்(Dr. Bimal Jalan) அறிமுகப்படுத்தினார். இவர் சனவரி 1999 ஆம் ஆண்டு, இந்திய ரிசர்வ் வங்கியில், 'சிறந்தநோட்டுக் கொள்கை'யினை அறிவித்தார்.( *Clean Note Policy* பரணிடப்பட்டது 2014-10-19 at the வந்தவழி இயந்திரம் of RBI.) அதன் அடிப்படையில், இந்த எந்திரம், துணை ஆளுநராக இருந்த வேப்ப காமேசம் (Vepa Kamesam) தலைமையில் முதற்கட்டமாக 22 வங்கிகளில் நிறுவப்பட்டன..

செயற்பாடு
---------

ஒரு சிவிபிசி இயந்திரமானாது, ஒரு மணி நேரத்தில் 60 ஆயிரம் நோட்டுகளை பிரிக்க முடியும். அப்பொழுது கள்ள நோட்டை தனியாகவும், நல்ல நோட்டைத் தனியாகவும் விரைவில் கண்டறிந்து பிரித்து கொடுக்கும் திறன் கொண்டது ஆகும். அத்துடன் மறுசுழற்சிக்கு பயன்படும், பயன்படாத நோட்டுகளையும் தனித்தனியாகக் கண்டறியும் திறனுடையது. அப்பொழுது பயன்படாத உரூபாய் நோட்டுகளை, சிறு, சிறு துண்டுகளாக வெட்டி தனியாக தந்து விடும். அத்துடன் பயன்படும் நோட்டுகளை, மறு சுழற்சிக்கு ஏற்றவாறு தயார் செய்து தரும் திறன் கொண்டதாகும்.

மறுசுழற்சி பொருட்கள்
--------------------

 காகிதக் கழிவு
காகிதப் பொருட்கள்
இந்த மறுசுழற்சி நோட்டுகள், சுற்றுப்புறச் சூழலை கெடுக்கா வண்ணம், காகிதக்கூழாக மாற்றப்படுகின்றன. பின்னர்,அதிலிருந்து அலுவலகப் பயன்பாட்டுப் பொருட்கள் தயாரிக்கப்பட பயன்படுத்தப்படுகின்றன. குப்பைத்தொட்டிகள், மேசைமீது வைக்கப்படும் காகிதங்கள் காற்றில் பறக்காதபடி, அதன்மீது வைக்கப்படும் காகிதக்கல், எழுதுகோல்கள் வைக்கப்பயன்படும் சிறுகுவளைகள் போன்றவை சில மறுசுழற்சிக்கான எடுத்துக்காட்டுகள் ஆகும்.

மேற்கோள்கள்
-----------

1. ↑  "RBI Notification on Clean Note Policy".
2. ↑  "Kamesam exhorts banks to adopt CVPS" (PDF).

வெளியிணைப்புகள்
---------------

* RBI follows Clean Note Policy : Instals New Machines for Faster Weeding out of Soiled Notes
* இந்திய ரிசர்வ் வங்கியின் 'சிவிபிசி'எந்திரமும், ரூபாய் மேலாண்மையையும் தெரிவிக்கும் ஆங்கில கட்டுரையுள்ள இணையதளம்.
**பஞ்சாப் வேளாண் பல்கலைக்கழக விளையாட்டரங்கம்** *(Punjab Agricultural University Stadium)* இந்தியாவின் பஞ்சாப் மாநிலத்திலுள்ள லூதியானா நகரில் அமைந்துள்ள விவசாய பல்கலைக்கழக வளாகத்தில் இருக்கிறது. இதுவொரு பல்நோக்கு அரங்கமாகும். இந்த அரங்கம் பஞ்சாப் வேளாண் பல்கலைக்கழகத்திற்கு சொந்தமானது. துடுப்பாட்டம், கால்பந்து, வளைகோல் பந்தாட்டம், போன்ற பல்வேறு விளையாட்டுகளுக்கான வசதிகள் இங்குள்ளன. வளைகோல் பந்தாட்டத்திற்காக செயற்கையாக உருவாக்கப்பட்ட புல்வெளி ஆடுகளம் ஒன்று இங்குள்ளது. இதனால் பல்வேறு வளைகோல் பந்தாட்டப் போட்டிகள் இங்கு நடைபெறுகின்றன. இதை தவிர நீச்சல் குளம் மற்றும் மிதிவண்டியோட்ட அரங்கு போன்றவை இங்கு இடம்பெற்றுள்ளன.

கூடைப்பந்தாட்டம், இறகுப்பந்தாட்டம், சீருடற்பயிற்சிகள், எறிபந்தாட்டம், கைப்பந்தாட்டம், டென்னிசு, மேசைப்பந்தாட்டம், பாரம் தூக்குதல் மற்றும் சடுகுடு போன்ற விளையாட்டுகள் நடைபெறுவதற்கான உள் விளையாட்டரங்கமும் இங்குள்ளது. ஓர் இறுதிப் போட்டி உட்பட 10 பத்து ரஞ்சிக் கோப்பை போட்டிகள் இப் பல்கலைக்கழக விளையாட்டரங்கில் நடைபெற்றுள்ளன. இராணி கோப்பை போட்டிகள் 1987 முதல் 1999 வரை இங்கு நடத்தப்பட்டன.. 10  பட்டியல் அ வகை துடுப்பாட்டங்களும் இங்கு நடந்துள்ளன.

மேற்கோள்கள்
-----------

1. ↑  "Hockey Ground". 2015-08-21 அன்று மூலம் பரணிடப்பட்டது. 2020-12-01 அன்று பார்க்கப்பட்டது.
2. ↑  "District Sports Office". 9 August 2013 அன்று மூலம் பரணிடப்பட்டது. 2 June 2015 அன்று பார்க்கப்பட்டது.
3. ↑  "Punjab's tribute to hockey wizard Dhyan Chand". 2018-01-20 அன்று மூலம் பரணிடப்பட்டது. 2020-12-01 அன்று பார்க்கப்பட்டது.
4. ↑  First-class matches
5. ↑  List A matches
***ஏழு தலைமுறைகள்*** என்னும் புதினம் ஏ.ஜி.எத்திராஜுலு எழுதிய தமிழ்ப் புதினம். இது 2001ஆம் ஆண்டில் வெளியானது. இது அலெக்ஸ் ஹேலி என்பவர் எழுதிய **ரூட்ஸ்:தி சாகா ஆஃப் அன் அமெரிக்கன் பேமிலி** என்ற ஆங்கில நூலின் மொழிபெயர்ப்பு. ஆங்கில மூல நூல் 1967ஆம் ஆண்டில் வெளியானது.
இது அமெரிக்காவில் வாழும் ஆப்பிரிக்க இன இளைஞனது பரம்பரையைப் பற்றிய கதை.

உள்ளடக்கம்
----------

கதை "குண்ட்டா"வின் பிறப்பில் இருந்து தொடங்குகிறது. 1750-ஆம் ஆண்டில் மேற்கு ஆப்பிரிக்காவின் காம்பியா நாட்டிலுள்ள ஜப்பூர் கிராமம்தான் குண்ட்டா பிறந்த ஊர். அவனுக்குப் பெயர் சூட்டுவதிலிருந்து, அவன் பருவ வயது பயிற்சியை முடிக்கும் வரையிலான புதினத்தின் ஒவ்வொரு அடியும் அந்த இன மக்களின் உழைப்பை, வாழ்க்கையை, உறவு முறைகளை, இயற்கை பற்றிய அறிவு வளர்ச்சியை, நம்பிக்கையைக் கோர்வையாக எடுத்துச் சொல்கிறது.

அமெரிக்கா வந்தவுடன் ஒரு முதலாளியிடம் விற்கப்படுகிறார் குண்ட்டா. அவரது பரம்பரையின் வாழ்க்கை முறை, அவர் தப்பியதும் மாட்டிக் கொண்டதும், அவரது போராட்டம், காதல், வாழ்வு முறை உள்ளிட்டவற்றுடன் அவரது பரம்பரையை பற்றிய புதினம். அவரது மகள், பேரன் என்று தலைமுறை தலைமுறையாக அடிமையாக இருந்தவர்கள் எப்படி விடுதலை ஆனார்கள் என்பதை ஆழ்ந்த வலியுடனும் மௌனத்துடனும் பதிவு செய்கிறது. தன் இனம் வரலாறு தெரிய வேண்டும் என்பதற்காய் குண்ட்டா தன் பாட்டன் முப்பாட்டனின் கதைகளை மகளுக்குச் சொல்கிறார். மகள் தன் மகனுக்குச் சொல்ல, இப்படி பரம்பரை பரம்பரையாய் அவர்கள் தன் முன்னோர்களின் வாழ்க்கையைத் தனது அடுத்த தலைமுறையுடன் பகிர்ந்து கொள்கிறார்கள். புதினத்தின் சிறப்பியல்பு கடைசி தலைமுறையில் ஆசிரியர் தோன்றுகிறார். அவரின் மூதாதையரே குண்ட்டா! அவரின் கதை கேட்டு குண்ட்டா பிறந்த இடத்திற்கு செல்கிறார் ஆசிரியர். இடத்தை தேடி கண்டுபிடித்து, அம்மக்களைத் தன் சொந்த மக்களைப் பார்க்கும் விதமாக எழுதியிருக்கிறார் அலெக்ஸ் ஹேலி.

புதினத்தின் கதாப்பாத்திரங்கள்
-----------------------------

* **குண்ட்டா**
* **ஜான் வாலர்**
* **டாக்டர் வில்லியம் வாலர்**
* **பெல் வாலர்**
* **கிஸ்ஸி வாலர்**
* **மிஸ்ஸி அன்னி**
* **டாம் லியா** - வட கரோலைனாவில் வாழ்ந்த அடிமையின் முதலாளி
* **ஜார்ஜ் லியா** - டாம் லியா மற்றும் கிஸ்ஸியின் மகன், சிக்கன் ஜார்ஜ் என்றும் அழைக்கப்படுகிறான்.
* **மாட்டில்டா**
* **டாம் முர்ரே**
* **சிந்தியா**
* **பெர்த்தல** - சிந்தியாவின் குழந்தைகளில் ஒருவர்; அலெக்ஸ் ஹேலியின் அம்மா
* **சிமோன் அலெஸாண்டர் ஹேலி** - ஆசிரியர் மற்றும் பெர்த்தாவின் கணவர்; அலெக்ஸ் ஹேலியின் அப்பா
* **அலெக்ஸ் ஹேலி** - புத்தகத்தின் ஆசிரியர்

ஹேலி புலிட்சர் பரிசை 1977 ஆம் ஆண்டு பெற்றார்.

ஆங்கில மூலநூலின் வெளியீட்டு விபரம்
----------------------------------

* 1976, ஐஅ, டபுல்டே புக்ஸ் (ISBN 0-385-03787-2), வெளியீட்டு நாள் 12 செப்டம்பர் 1976 (முதல் பதிப்பு)
* 1977, இங்கிலாந்து, ஹட்சின்சன் (ISBN 0-09-129680-3), வெளியீட்டு நாள் ? ஏப்ரல் 1977

மேற்கோள்கள்
-----------

1. ↑  (1976, June 13). "Book Ends", *தி நியூயார்க் டைம்ஸ்*, p. 222
2. ↑  *The New York Times* Best Seller List — May 8, 1977
3. ↑  Carmody, Deidre. (1977, April 19). "Haley Gets Special Pulitzer Prize; Lufkin, Tex. News Takes a Medal", *தி நியூயார்க் டைம்ஸ்*, page 69
**இலங்கை மர நண்டு**, (*Sri Lanka tree crab*)(*பெர்பிரின்கியா இசுகேன்சர்* ) என்பது இலங்கையில் மட்டுமே காணப்படும் அகணிய உயிரி. இது ஜிகேர்சினுசிடே குடும்பத்தைச் சேர்ந்த நன்னீர் நண்டு வகையாகும்.

விளக்கம்
--------

இலங்கை நாட்டில் காணப்படும் மரத்தில் ஏறும் நன்னீர் நண்டு இது ஒன்றேயாகும். இலங்கை மர நண்டு, இலங்கையில் களுகங்கை ஆறு, வளவை ஆறு மற்றும் கிங்கங்கை ஆற்றுப் படுகைகள் முழுவதும் 11 இடங்களிலிருந்து கண்டுபிடிக்கப்பட்டது. *சோரியா* சிற்றினம், *ஆர்ட்டோகார்பசு* சிற்றினம் *தில்லேனியா* சிற்றினம், *கார்சினியா* சிற்றினம், *மிரிசுடிகா* சிற்றினம் மற்றும் *ஜிரினோப்சு வாலா* போன்ற மரங்களின் மழைநீர் நிரம்பிய மரங்களின் குழிகளில் முதிர்வடைந்த நண்டுகள் உயிர்வாழ்வதாக அறியப்படுகிறது. இளம் நண்டுகள் மற்றும் பெண் நண்டுகளைப் பிப்ரவரி மற்றும் மார்ச் மாதங்களில் இம்மரக் குழிகளுக்குள் காண முடியாது. செம்போத்து, வெண்தொண்டை மீன்கொத்தி, இலங்கை சாம்பல் இருவாய்ச்சி மற்றும் யூரேசிய நீர்நாய் இந்நண்டினை வேட்டையாடும் விலங்குகளாகும்.

அச்சுறுத்தல்கள்
---------------

இந்த சிற்றினம் பன்னாட்டு இயற்கை பாதுகாப்பு சங்கத்தின் செம்பட்டியலில் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது. ஆனால் இதன் வாழ்விடங்கள் படிப்படியாக குறைந்து வருகின்றன. மத்திய மலைப்பகுதிகளின் நீர்நிலைகள் அயல்நாட்டு வகை மீன்கள் மற்றும் பிற நீர்வாழ் தாவரங்களால் ஆக்கிரமிக்கப்படுகின்றன. மேலும் பல பகுதிகளில் மனித வாழ்விடம் பயன்பாடு இந்த விலங்குகளுக்கு தீங்கு விளைவிப்பதாக அறியப்படுகிறது. இந்த நண்டுகள் சட்டவிரோதமாக சேகரிக்கப்பட்டு உள்ளூர் மற்றும் வெளிநாடுகளில் பல நோக்கங்களுக்காக பயன்படுத்தப்படுகின்றன.

மேற்கோள்கள்
-----------

1. ↑  Mendis, Risidra (3 March 2015). "A crab? On a tree?". The Ceylon Today. 5 ஆகஸ்ட் 2016 அன்று மூலம் பரணிடப்பட்டது. 5 June 2016 அன்று பார்க்கப்பட்டது.
2. ↑  Bahir, M.M.; Ng, P.K.L.; Crandall, K.A.; Pethiyagoda, R.; Cumberlidge, N. (2008). "*Perbrinckia scansor*". *The IUCN Red List of Threatened Species* (IUCN) **2008**: e.T61734A12550361. doi:10.2305/IUCN.UK.2008.RLTS.T61734A12550361.en.. பார்த்த நாள்: 27 December 2017.

வெளி இணைப்புகள்
---------------

* பெர்பிரின்கியா ஸ்கேன்சரின் புகைப்படங்கள்
* இலங்கையில் Perbrinckia scansor (Crustacea) வரம்பு நீட்டிப்பு

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q10348491
* GBIF: 5791139
* iNaturalist: 109060
* IRMNG: 11709767
* IUCN: 61734
* WoRMS: 440755

 |
**இருஹானி சர்மா** (*Ruhani Sharma*) ஓர் இந்திய நடிகையும் வடிவகியும் ஆவார், இவர் முதன்மையாக தெலுங்குத் திரைப்படங்களில் பணியாற்றுகிறார். *சி லா சௌவ்* (2018) என்ற காதல் படத்தில் நடித்ததற்காக இவர் பாராட்டுகளைப் பெற்றார்.

தொழில்
------

இமாச்சலப் பிரதேசத்தின் சோலனில் பிறந்து வளர்ந்தார். சண்டிகரின் பஞ்சாப் பல்கலைக்கழகத்தில் பட்டம் பெற்றார். 2013இல் முதன்முதலில் பஞ்சாபி இசைத் தொகுப்புக்களான "கிளாஸ்ரூம்", "குடி து படகா" ஆகியவற்றில் தோன்றினார். இவர் தமிழ்த் திரைப்படங்களில் "கடைசி பெஞ்ச் கார்த்தி" படத்தில் அறிமுகமானார். 2018இல் ராகுல் ரவீந்திரன் இயக்கிய *சி லா சௌ* என்ற தெலுங்குத் திரைப்படத்தில் அறிமுகமானார். மேலும் இவரது நடிப்பு நல்ல வரவேற்பையும் பாராட்டையும் பெற்றது. 2019இல் ரஞ்சித் சங்கர் எழுதி இயக்கிய கமலா என்ற மலையாள திகிலூட்டும் படத்தில் அறிமுகமானார்.

மேற்கோள்கள்
-----------

1. ↑  "Chi La Sow stars Sushanth, Ruhani Sharma open up about their upcoming new-age romance drama". *Firstpost* (ஆங்கிலம்). 2018-08-02. 2019-08-19 அன்று பார்க்கப்பட்டது.
2. ↑  Tanmayi, Bhawana. "Ruhani, a bubbly debutant of T'town". *Telangana Today* (ஆங்கிலம்). 2021-04-01 அன்று பார்க்கப்பட்டது.
3. ↑  Chowdhary, Y. Sunita. "In 'Chi La Sow', I wasn't just a glamour doll, says Ruhani Sharma" (in en-IN). .

வெளி இணைப்புகள்
---------------

விக்கிமீடியா பொதுவகத்தில்,  
 ***Ruhani Sharma***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் இருஹானி சர்மா
* முகநூலில் இருஹானி சர்மா
* இன்ஸ்ட்டாகிராமில் இருஹானி சர்மா
* டுவிட்டரில் இருஹானி சர்மா
இந்தக் கட்டுரை பாக்கித்தானில் உள்ள பஞ்சாப் பல்கலைக்கழகத்தைப் பற்றியது.  இந்தியாவில் உள்ள இதே பெயருள்ள பல்கலைக்கழகத்திற்கு, பஞ்சாப் பல்கலைக்கழகம், சண்டிகர் என்பதைப் பாருங்கள்.

**பஞ்சாப் பல்கலைக்கழகம்**  (*University of the Punjab*, பஞ்சாபி, உருது: جامعہ پنجاب) (சிலநேரங்களில் சுருக்கமாக **PU**), பாக்கித்தானின் பஞ்சாப் மாநிலத்தில் லாகூரில் அமைந்துள்ள ஓர் பல்கலைக்கழகமாகும். பாக்கித்தானில் உள்ள பல்கலைக்கழகங்களில் இதுவே மிகப் பழைமையானதும் பெரியதுமான பல்கலைக்கழகமாகும். இதன் முதல் ஆட்சிக்குழு கூட்டம் சிம்லாவில் அக்டோபர் 14, 1882ஆம் ஆண்டு நடந்தபோது முறையாக இப்பல்கலைக்கழகம் நிறுவப்பட்டது. கொல்கத்தா, மும்பை, சென்னையை அடுத்து பிரித்தானியர்களால் நிறுவப்பட்ட நான்காவது பல்கலைக்கழகமாகும். பாக்கித்தானில் உயர்நிலைப் பல்கலைக்கழகங்களில் ஒன்றாக விளங்குவதாக அந்நாட்டின் உயர்கல்வி ஆணையம் அறிவித்துள்ளது.

மேற்கோள்கள்
-----------

1. ↑  "Ranking of Higher Education Commission (HEC) Recognized Universities in Pakistan". Jocation.com. 2015-06-27 அன்று மூலம் பரணிடப்பட்டது. 2011-10-23 அன்று பார்க்கப்பட்டது.
2. ↑

வெளியிணைப்புகள்
---------------

விக்கிமீடியா பொதுவகத்தில்,  
 ***பஞ்சாப் பல்கலைக்கழகம், லாகூர்***   
என்பதின் ஊடகங்கள் உள்ளன. 

* அலுவல்முறை இணையதளம்
**காசுமீர கத்தூரி மான்** (*Kashmir musk deer*) (*மோசுகசு கப்ரியசு*) ஆப்கானித்தான், இந்தியா மற்றும் பாக்கித்தானை பூர்வீகமாகக் கொண்ட அருகிய இனமாகக் கத்தூரி மான் உள்ளது. சமீபத்திய ஆய்வுகள் கத்தூரி மான் மேற்கு நேபாளத்தைப் பூர்வீகமாகக் கொண்டுள்ளன என்பதைக் காட்டுகின்றன. இந்த இனம் முதலில் ஆல்பைன் கத்தூரி மானின் துணையினமாக விவரிக்கப்பட்டது. ஆனால் இப்போது இது தனி சிற்றினமாக வகைப்படுத்தப்பட்டுள்ளது. இந்த மான் 60 செ.மீ. உயரமுடையது. ஆண் மான்களுக்குக் கொம்புகள் உண்டு. இவை இனச்சேர்க்கையின் போது பெண் மானைக் கவரப் பயன்படுத்துகின்றன.

ஆசியா முழுவதும் காணப்படும் ஏழு ஒத்த உயிரினங்களில் ஒன்றான காசுமீர கத்தூரி மான், வாழ்விட இழப்பு காரணமாகவும், வேட்டையாடுபவர்களாலும் ஆபத்தில் உள்ளது. இந்த மான்களில் காணப்படும் விலைமதிப்பற்ற வாசனை சுரப்பிகளுக்காக வேட்டையாடப் படுகிறது. இது பாக்கித்தானில் ஆபத்தான உயிரினமாகப் பட்டியலிடப்பட்டுள்ளது.[]

ஆப்கானிஸ்தானில் 1948 முதல் 2009 வரை காசுமீர கத்தூரி மான் அறிவியல் பூர்வமாக அறிவிக்கப்படவில்லை. ஆனால் ஆப்கானித்தானின் நூரிஸ்தான் மாகாணத்தில் ஜூன் 2009 இல் நடத்தப்பட்ட ஒரு ஆய்வில், குறைந்தது மூன்று மாதிரிகள் கண்டுபிடிக்கப்பட்டன. கட்டுப்பாடற்ற வேட்டை, விரைவான காடழிப்பு, வாழ்விடச் சிதைவு மற்றும் கடுமையான சட்டங்கள் இல்லாததால் கத்தூரி மானின் அழிவு நீடிக்கின்றது. கோடையில், கத்தூரி மான் சிதறிய பாறை வெளிப்புறங்களில் ஆல்பைன் காடுகளில் 3,000 முதல் 3,500 மீ. உயரத்தில் காணப்படுகிறது. இவை தொடர்ந்து செங்குத்தான சரிவுகளை (≥ 20 °) பயன்படுத்துகின்றன. இதனால் இவற்றை அணுகுவது கடினமாக உள்ளது. ஆப்கானிஸ்தானில் கத்தூரி மான்களின் பொருத்தமான வாழ்விடங்களாக சி. நூரிஸ்தான் (75.5%), குனர் (14.4%) மற்றும் லக்மான் (10.1%) மாகாணங்கள் உள்ளன. இம்மாகாணங்களில் சுமார் 1,300 சதுர கி.மீ. பரப்பளவில் இவை காணப்படுகின்றன. ஒப்பீட்டளவில் பரந்ததாக இருந்தாலும், ஆப்கானிஸ்தானில் காசுமீர கத்தூரி மான்களின் வாழ்விடங்கள் தொடர்ச்சியாக இல்லாமல் துண்டு துண்டாகத் உள்ளன.

மேற்கோள்கள்
-----------

1. ↑  Timmins, R.J.; Duckworth, J.W. (2015). "*Moschus cupreus*". *IUCN Red List of Threatened Species* **2015**: e.T136750A61979453.. பார்த்த நாள்: 4 November 2020.
2. ↑  Singh, Paras Bikram; Khatiwada, Janak Raj; Saud, Pradip; Jiang, Zhigang (December 2019). "mtDNA analysis confirms the endangered Kashmir musk deer extends its range to Nepal" (in en). *Scientific Reports* **9** (1): 4895. doi:10.1038/s41598-019-41167-4. பன்னாட்டுத் தர தொடர் எண்:2045-2322. பப்மெட்:30894581.
3. ↑  Ostrowski, Stephane; Haqiq Rahmani; Jan Mohammad Ali; Rita Ali; Peter Zahler (2014). "Musk deer Moschus cupreus persist in the eastern forests of Afghanistan". *Oryx* **50** (2): 1–6. doi:10.1017/S0030605314000611. பன்னாட்டுத் தர தொடர் எண்:0030-6053.
**காச்சிகுடா** (**Kachiguda**) இந்தியாவின் தெலங்கானா மாநிலத் தலைநகரமான ஐதராபாத் பெருநகரத்தின் பழமையான பகுதியாகும். ஐதராபாத் நகரத்தின் மூன்றாவது பெரிய தொடருந்து நிலையம் காச்சிகுடா தொடருந்து நிலையம் ஆகும். இத்தொடருந்து நிலையத்தை ஐதராபாத் நிசாம் கட்டினார்.

பெயர்க்காரணம்
-------------

காச்சிகுடா தொடருந்து நிலையப் பகுதியில் காச்சி இன மக்கள் அதிகம் வாழ்வதால் இப்பகுதிக்கு காச்சிகுடா எனப்பெயராயிற்று.

பொருளாதாரம்
-----------

காச்சிகுடா பகுதியில் மார்வாரிகள், ஜெயினர்கள், குஜராத்திகள் மற்றும் தெலுங்கு வணிகர்களின் பெரிய வணிக வளாகங்கள் அதிகம் உள்ளது.
ஷா மியான் மசூதி இங்குள்ளது.

போக்குவரத்து
------------

Kacheguda TSRTC bus stationதெலங்கானா மாநில சாலைப்போக்குவரத்து கழகத்தின் பேருந்து நிலையம், கச்சிகுடா
காச்சிகுடா தொடருந்து நிலையம், வட இந்தியா மற்றும் தென்னிந்தியாவின் முக்கிய நகரங்களுடன இருப்புப் பாதை மூலம் இணைக்கிறது. தெலங்கான அரசு சாலைப்போக்குவரத்து கழகத்தின் பேருந்துகள், மாநிலத்திற்குள்ளும், மாநிலத்திற்கு வெளியே உள்ள முக்கிய நகரங்களுடன் இணைக்கிறது.

மேற்கோள்கள்
-----------

1. ↑  "Kachiguda Railway Station: Hundred years of history and connectivity". தி டெக்கன் குரோனிக்கள்.. பார்த்த நாள்: 8 July 2016.
2. ↑  "Masjid Shah Miyan". Fullhyd.com. 24 April 2014 அன்று பார்க்கப்பட்டது.

விக்கிமீடியா பொதுவகத்தில்,  
 ***Kachiguda***   
என்பதின் ஊடகங்கள் உள்ளன.
**டெபாய்** (*debye*, **D**) என்பது மின்னிருமுனையித் திருப்புத்திறனின் சகிசெ (SI மெட்ரிக்கு அலகல்லாத) அலகு ஆகும். இயற்பியலாளர் பீட்டர் டெபாய் என்பவரின் பெயரால் இது அழைக்கப்படுகிறது. 1 டெபாய் என்பது 1×10−18 ஸ்டாட்கூலும்-செண்ட்டி மீட்டர் ஆகும்.

வரலாற்று ரீதியாக, டெபாய் என்பது 10−10 ஸ்டாட்கூலும் (பொதுவாக நிலைமின்னேற்ற அலகு, esu என அழைக்கப்படுகிறது) அலகு கொண்ட, 1 ஆங்ஸ்டிராம் தூரத்தில் உள்ள இரண்டு எதிரெதிரான மின்னேற்றங்களில் விளையும் இருமுனைத் திருப்புத்திறனுக்குச் சமனாகும். இது மூலக்கூற்று இருமுனைத் திருப்புத்திறன்களுக்கு ஏற்ற அலகைத் தருகிறது.

|  |  |
| --- | --- |
| 1 D  | = 10−18 statC·cm |
|  | = 10−10 esu·Å |
|  | = 1⁄299,792,458×10−21 கூ·மீ |
|  | ≈ 3.33564×10−30 கூ·மீ |
|  | ≈ 1.10048498×1023 *qPlP* |
|  | ≈ 0.393430307 *ea*0 |
|  | ≈ 0.20819434 eÅ |

சாதாரண ஈரணுமூலக்கூறுகளுக்கு இருமுனைத் திருப்புத்திறன்கள் 0 முதல் 11 D ஆகும். சமச்சீரான ஏகஅணு மூலக்கூறுகள், எ.கா. குளோரின், Cl2, சுழிய இருமுனைத் திருப்புத்திறனையும், உயர் அயனிய மூலக்கூறுகள் மிகப் பெரும் திருப்புத்திறன்களையும் கொண்டுள்ளன. எ.கா. வளிம பொட்டாசியம் புரோமைடு, KBr, 10.5 D இருமுனைத் திருப்புதிறனைக் கொண்டுள்ளது.

அனைத்துலக முறை அலகுகள் (SI) பொதுவாகப் பெரிதாக இருப்பதால், அணுவியல், மற்றும் வேதியியலில் தற்போதும் டெபாய் அலகுகள் பயன்படுத்தப்படுகின்றது. இருமுனைத் திருப்புத்திறனின் மிகக்குறைந்த SI அலகு 1 யாக்டோகூலும்-மீட்டர் (அண்ணளவாக 300,000 D) ஆகும்.

குறிப்புகள்
-----------

1. 1 2  ஸ்டாட்கூலும் என்பது பிராங்கிளின் அல்லது நிலைமின்னேற்ற அலகு எனவும் அழைக்கப்படுகிறது.

|  |  |
| --- | --- |
| 1 statC  | =1 Fr |
|  | =1 esu |
2. ↑  10-10 ஸ்டாட்கூலோம் என்பது அண்ணளவாக 0.2083 அலகு அடிப்படை மின்னூட்டத்திற்குச் சமன்.
3. ↑  ஆங்ஸ்டிராம் என்பது சாதாரண சகப் பிணைப்பு ஒன்றில் காணப்படும் தூரம் ஆகும்.

|  |  |
| --- | --- |
| 1 Å  | = 100 பீமீ |
|  | = 10-8 செமீ |
|  | = 10-10 மீ |
4. ↑  ஒரு டெபாய் என்பது 1×10−21 கூ·மீ2/செ ஐ வெற்றிடத்தில் ஒளி வேகத்தால் பிரிப்பதால் வரும் பெறுமானம் ஆகும். மாற்றாக 1 கூ·மீ = 2.9979×1029 D.
5. ↑  யாக்டோ (Yocto-) என்பது 10−24 ஆகும்.

மேற்கோள்கள்
-----------

1. ↑  CGS units பரணிடப்பட்டது 2011-08-09 at the வந்தவழி இயந்திரம் R. Rowlett (University of North Carolina at Chapel Hill)
2. ↑  Atomic unit of electric dipole moment NIST
3. ↑  *Physical chemistry* 2d Edition (1966) G.M. Barrow McGraw Hill
**செங்கொடி** (**Senkodi**, அகவை:21, இறப்பு: 28 ஆகத்து 2011) ராஜீவ் காந்தி படுகொலை வழக்கில் தூக்கு தண்டனை விதிக்கப்பட்ட முருகன், சாந்தன், பேரறிவாளன் ஆகியோரை தூக்கிலிடக்கூடாது எனக் கோரி 2011 ஆகத்து 28 அன்று காஞ்சிபுரத்தில் தீக்குளித்து தற்கொலை செய்து கொண்ட பெண் போராளி ஆவார். இவர் காஞ்சிபுரம் ஓரிக்கையைச் சேர்ந்த பரசுராமன் என்பவரின் மகள். காஞ்சிபுரத்தில் இயங்கிய மக்கள் மன்றம் என்ற அமைப்பில் இணைந்து தமிழுணர்வுப் போராட்டங்களில் இவர் பங்கெடுத்துள்ளார்.

நிகழ்வு நடந்த நாள் காலையில் காஞ்சிபுரத்தில் நடந்த மனிதச்சங்கிலி போராட்டத்தில் கலந்து கொண்டார். அன்று மாலை 6 மணிக்கு காஞ்சிபுரம் தாலுகா அலுவலகம் எதிரில் திடீரென தன் மீது மண்ணெண்ணெயை ஊற்றி தீ வைத்துக் கொண்டு பலியானார்.

2011 ஆகத்து 31 அன்று செங்கொடியின் நினைவைப் போற்றும் வகையில் மங்கல்பாடியில் உருவச் சிலையும் திறக்கப்பட்டது.

மேற்கோள்கள்
-----------

1. ↑  Leaders pay homage to Sengodi: Seek celemency to 3 Rajiv killers
[*தொடர்பிழந்த இணைப்பு*]
2. ↑  தமிழ் இன உணர்வு பற்று அதிகம் கொண்ட செங்கொடி
[*தொடர்பிழந்த இணைப்பு*]
3. ↑  "உணர்வெழுர்ச்சியுடன் இடம்பெற்ற தோழர்.செங்கொடியின் இறுதி வணக்க நிகழ்வு! - சென்றுவா தமிழினப் பெருமகளே..." 2011-12-08 அன்று மூலம் பரணிடப்பட்டது. 2011-09-02 அன்று பார்க்கப்பட்டது.

இவற்றையும் பார்க்கவும்
----------------------

* ஈழத்தமிழருக்கு ஆதரவான தீக்குளிப்புகள்
**மந்திரத் திரையம்** (மந்திர திரயம்)    என்பது வைணவத்தின் மூன்று மந்திரங்களைக் குறிக்கும். பிள்ளை லோகம் சீயர், தொட்டாசிரியர் ஆகியோர் எழுதிய திருமந்திரார்த்த அரும்பத விளக்கம் என்னும் நூல் முதல் மந்திரத்தை விளக்குகிறது. மந்திரத் திரையத்தை **முமுட்சுகப்படி** என்பர். படி என்னும் சொல் வைணவத்தில் எழுத்தைக் குறிக்கும்.   மும் உள் சுகம் படி = திருமாலின் மூன்று உள்ளிருப்புகளில் சுகம் பெறும் எழுத்துக்கள் என்று பொருள்படுவது முமுட்சுகப்படி என்னும் தொடர். பிள்ளை உலகாசாரியார் 'முமுக்ஷுப்படி' , தத்வத்ரயம், ஸ்ரீ வசன பூஷணம் என்னும் மூன்று நூல்கள் எழுதியுள்ளார்.

**Page Module:Hatnote/styles.css has no content.**

மந்திரத்திரையம் தொடர்புடைய கட்டுரையை ரகஸ்யத்ரயம் பக்கத்தில் காணலாம்.

முதல் மந்திரம்
--------------

பெரிய திருமந்திரம் எனப் போற்றப்படும் 'ஓம் நமோ நாராயணாய' என்னும் மந்திரம். நாராயணன் ஆசிரியரும், மாணவரும் தானேயாக இருந்து இதனை ஓதினார் என்பர். திருமங்கை ஆழ்வார் இதனை "நலம் தரும் சொல்லை நான் கண்டுகொண்டேன் நாராயணா என்னும் நாமம்" எனப் பாடி மகிழ்கிறார். 

வாடினேன் வாடிவருந்தினேன் மனத்தால் பெருந்துயரிடும்பையில் பிறந்து,   

கூடினேன் கூடியிளையவர்த்தம்மோடு அவர்த்தரும் கலவியேகருதி,  

ஓடினேன் ஓடியுய்வதோர்ப் பொருளால் உணர்வெனும் பெரும் பதம் திரிந்து,  

நாடினேன் நாடி நான் கண்டுகொண்டேன் நாராயணா வென்னும் நாமம்.(நாலாயிர திவ்வியப் பிரபந்தம் 948)

இரண்டாம் மந்திரம்
-----------------

இது 'துவய' மந்திரம் எனப்படும். பாற்கடலில் பள்ளிகொண்டிருக்கும் ஸ்ரீமன் நாராயணன் சொல்ல அவரது நெஞ்சில் குடிகொண்டுள்ள திருமகள் கேட்டார்.  பகவானே அடைவிக்கிறவன் , அடையத் தக்கவன்  என்று சொல்லி நெறிவாசலைக் காட்டினான்.

மூன்றாம் மந்திரம்
-----------------

கண்ணனையே சரண்டையும் நினைவு மந்திரம் இது. இதனைக் கண்ணன் சொல்ல அருச்சுணன் கேட்டான்.  திருமழிசை ஆழ்வார் இதனை இவ்வாறு பாடுகிறார்.

இரந்து உரைப்பது உண்டு வாழி ஏமம் நீர் திறத்தமா,   

வரர் தரும் திருக் குறிப்பில் வைத்ததாகில் மன்னுசீர்,   

பரந்தசிந்தை ஒன்றி நின்று நின்ன பாத பங்கயம்,   

நிரந்தரம் நினைப்பதாக நீ நினைக்க வேண்டுமே.(நாலாயிர திவ்வியப் பிரபந்தம் 852)

கருத்த மனம் ஒன்றும் வேண்டா,   

கண்ணன் அல்லால் தெய்வம் இல்லை (நம்மாழ்வார்)  

கண்ணன் கழல் இணை  

நண்ணும் மனமுடையீர்  

எண்ணும் திருநாமம்  

திண்ணம் நாரணமே (நம்மாழ்வார்)

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 112.
2. ↑  உ. வே. குமாரவாடி சே. இராமாநுஜாசார்யர் (1977). *ஆன்மிகத் திராவிடம்*. சென்னை 4: திருமால் பதிப்பகம். பக். 14.
3. ↑  குமாரவாடி சே. இராமாநுஜாசார்யர் (1997). *பகவர் ராமாநுஜர்*. சென்னை 4: திருமால் பதிப்பகம். பக். 54.
4. ↑  திருவாய்மொழி ஈடு உரை,
5. ↑  

	1. திருக்குருகைப்பிரான் பிள்ளை எழுதிய ஆறாயிரப்படி
	2. நஞ்சீயர் எழுதிய ஒன்பதினாயிரப்படி
	3. அழகிய மணவாள சீயர் எழுதிய பன்னிரண்டாயிரப்படி
	4. பெரியவாச்சான் பிள்ளை எழுதிய இருபத்தி நாலாயிரப்படி
	5. நம்பிள்ளை காலட்சேபமாகச் சொல்ல வடக்குத் திருவீதிப்பிள்ளை பட்டோலை கொண்டு அருளியது ஈடு முப்பத்தாறாயிரப்படி
6. ↑  ஸ்ரீமன் நாராயண சரணே சரணம் சரணம் பிரபத்யே ஸ்ரீமதே நாராயணாய நம:
7. ↑  உபாயம்
8. ↑  உபேயம்
9. ↑  பகவத் கீதை அத்தியாயம் 18, சுலோகம் 66
**பஞ்சாப் நாட்டுப்புற நடனங்கள் ( Punjabi dances )**  என்பவை இந்தியா, பாக்கித்தான் எல்லைப் பகுதிகளில் உள்ள பஞ்சாப் பிராந்தியத்தில் பஞ்சாபி மக்களால் ஆடப்படும் நாட்டார் நடனங்களாகும். இந்தப் பஞ்சாபி நடனங்கள் ஆடும் பாணி மிக ஆற்றலோடும், மெதுவாகவும், நடுத்தர வேகத்திலும் ஆடப்படுகின்றன. மேலும் ஆண்கள் மற்றும் பெண்களுக்கு ஆடும் முறைகளில் குறிப்பிட்ட வடிவங்கள் உள்ளன. மற்றவர்கள் மத சூழல்களில் ஆடும்போது நடனங்கள் சில மதச்சார்பற்றவையாக உள்ளன.

பஞ்சாபி நடனங்கள் பொதுவாக கொண்டாட்டங்களின்போது ஆடப்படுகின்றன. அதாவது வைசாகி, திருமணம், லோரி, ஜாசான்-இ-பாரான் (வசந்த விழா) போன்ற திருவிழாக்களின்போது ஆடி, எல்லோரையும் ஆட ஊக்குவிக்கிறது. திருமணமான பஞ்சாபி இணையர் பொதுவாகச் சேர்ந்து நடனமாடுவர். கணவர் ஆடும் பஞ்சாபி நடன வடிவம் ஆண் பஞ்சாபி நடன பாணியில் அடிக்கடி கைகளை உயர்த்தி ஆடுவர், மனைவி பெண் பஞ்சாபி நடனங்கள் பாணியில் ஆடுவார்.

முதன்மையாக ஆண்களுக்கான அல்லது அனைவருக்குமான பஞ்சாபி நாட்டுப்பற நடனம் பங்காரா அல்லது பாங்ரா ஆகும். பெண்களுக்கான நடனம் ஜிட்டா அல்லது ஜிட்டாஹா எனப்படுகிறது. 

பொதுவான பஞ்சாபிய பெண்களின் நாட்டுப்புற நடனங்கள்
பஞ்சாபி பாங்கரா பெண் நடனம்
* சாம்மி (நடனம்)
* கித்தா நடனம்
* ஜாகோ
* கிக்ளி
* லுட்டி

ஆண்களுக்கான பொதுவான பஞ்சாபி நடனங்கள்
தமாய் நடனம்
* பாங்கரா
* மல்வாய் ஜிட்டா
* ஜுமார்
* லுட்டி
* ஜல்லி
* மிர்சா
* சியால் கோடி
* ஜுக்னி
* கிச்சான
* தமால்
* டாங்கரா
* கட்கா (Sword Dance)

ஆண்கள், பெண்களுக்கு பொதுவான பஞ்சாபி நடனங்கள்
* *பாங்கரா*
* *கார்த்தி*
* *ஜிண்டுவா*
* *டாண்டாஸ்*

வெளி இணைப்புகள்
---------------

* Glossary of different Punjabi Folk Dances பரணிடப்பட்டது 2016-07-30 at the வந்தவழி இயந்திரம்
* Folk dances of Punjab
* Activities in Lahore and Folk Dances
* Folk Dances in Punjab பரணிடப்பட்டது 2013-01-23 at the வந்தவழி இயந்திரம்
* Gatka பரணிடப்பட்டது 2013-04-01 at the வந்தவழி இயந்திரம்
**நம்பி திருவிளையாடல்**  எனப் போற்றப்படும் நூல் பெரும்பற்றப்புலியூர் நம்பி என்பவரால் பாடப்பட்டது. இது பாடப்பட்ட காலம் 13 ஆம் நூற்றாண்டு. திருவிளையாடல் என்பது சிவபெருமான் நிருவிளையாடல்கள். வடமொழி நூல்களில் சிவபெருமானைப் பற்றிச் சொல்லப்பட்டவை. இது உண்மையில் ஒரு திருவிளையாடல் புராணம். சிவன் கதைகளை முதன்முதலில் தொகுத்துக் கூறிய நூல் இது. 

இந்த நூலில் 1753 விருத்தப் பாடல்கள் உள்ளன. இவற்றில் மதுரைச் சொக்கநாதரின் 64 திருவிளையாடல்கள் பாடப்பட்டுள்ளன. 

* பாயிரம்
* கடவுள் வாழ்த்து
* அவை அடக்கம்
* பதிகம்
* நூல்வரலாறு
* திருநகரச் சிறப்பு
* நூற்பயன்

என்னும் பகுப்புகளில் சொல்லப்பபட்டுள்ளது.

##### பாடல்கள் - எடுத்துக்காட்டு

சந்தப்பாடல்

அருளுந்தொறும பொருளுந்திருந் தழகுந்தொகும் குலமும்தரும்
பரிவொன்றுசந் ததியும்புகும் பழியஞ்சுமொண் பொடியும்பொருந்
துருவுந்திறம் பிறவுந்துளங் கொளியும்பிறங் கறிவும்செழுந்
திருவும்பெரும் புகழும்தருந் திருவம்பலம் திருவம்பலம்
சிவசின்னங்கள் எனப் போற்றப்படுவன உருத்திராச்சம், திருநீறு, நமச்சிவாய-மந்திரம் ஆகிய மூன்று. இவற்றில் மந்திரப் பயனைக் கூறும் பாடல்

குலம் தரும் நீதி மிக்க குணம் தரும் வெதம் சொல்லும்
பலம் தரும் உயர்ந்த சாயுச்சயம் தரும் ப.உது இலாத
தலம் தரும் எல்லாம் வல்ல சயம் தரும் நிறைந்த செல்வ
நலம் தரும் பெருமை குன்றா நயம் தரும் - நமச்சிவாய

##### மேலும் காண

**Page Module:Hatnote/styles.css has no content.**

திருவிளையாடல் பெயர் தொடர்புடைய கட்டுரைகளுக்கு திருவிளையாடல் (பக்கவழி நெறிப்படுத்தல்) பக்கத்தினைக் காணவும்.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1970, திருத்தப்பட்ட பதிப்பு 2005). *தமிழ் இலக்கிய வரலாறு, பதின்மூன்றாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 156.
**பஞ்சாப் மாநில மனித உரிமைகள் ஆணையம்** (*Punjab State Human Rights Commission*) ஒரு சட்டப்பூர்வமான பொது அமைப்பாகும். இந்திய பஞ்சாபில் 1997 ஆம் ஆண்டு மார்ச்சு மாதம் இந்த ஆணையம் அமைக்கப்பட்டது. 1993 ஆம் ஆண்டு இயற்றப்பட்ட மனித உரிமைகள் பாதுகாப்பு சட்டம் ஆணையத்திற்கு சட்டரீதியான அடிப்படை உரிமைகளை வழங்குகிறது.  பஞ்சாப் மாநில மனித உரிமைகள் ஆணையம் என்பது பஞ்சாபின் மாநிலத்திற்கு சொந்தமான மனித உரிமைகள் ஆணையமாகும். மனித உரிமைகளைப் பாதுகாப்பதும் மேம்படுத்துவதும் இதற்குரிய பொறுப்புகளாகும். சட்டத்தால் வரையறுக்கப்பட்டுள்ள மற்றும் அரசியலமைப்பு உத்தரவாதம் அளிக்கின்ற அல்லது அனைத்துலக உடன்படிக்கைகளில் பொதிந்துள்ள தனிநபரின் வாழ்க்கை, சுதந்திரம், சமத்துவம் மற்றும் கௌரவம் மற்றும் இந்தியாவில் உள்ள நீதிமன்றங்களால் செயல்படுத்தப்படும். அனைத்து உரிமைகளையும் இந்த ஆணையம் மனித உரிமைகளாக கருதி செயல்படும்.

பின்னணி
-------

இந்திய அரசியலமைப்புச் சட்டத்தால் வழங்கப்பட்ட மனித உரிமைகள் பாதுகாப்புச் சட்டம் 1993 எண் கீழ் மனித உரிமைகளைப் பாதுகாப்பதற்காக பஞ்சாப் மாநில மனித உரிமைகள் ஆணையத்தை அமைப்பதற்கான முடிவு 1997 ஆம் ஆண்டு மார்ச் மாதம் 17 ஆம் தேதி எடுக்கப்பட்டது. 1997 ஆம் ஆண்டு சூலை 16 ஆம் தேதி முதல் பஞ்சாப் மாநில மனித உரிமைகள் ஆணையம் செயல்பட்த் தொடங்கியது.

தலைவர்களின் பட்டியல்
--------------------

| வ..எண். | பெயர் | காலம் |
| --- | --- | --- |
| 1 | நீதிபதி வி,கே. கண்ணா | 16 சூலை 1997 | 15 சூலை 2002 |
| 2 | நீதிபதி என்.சி. செயின் | 27 பிப்ரவரி 2003 | 28 பிப்ரவரி 2006 |
| 3 | நீதிபதி ஆர். எசு. மோங்கியா | 12 நவம்பர் 2007 | 9 சூன் 2010 |
| 4 | நீதிபதி சகதீசு பால்லா | 22 மார்ச்சு 2011 | 22 மார்ச்சு 2016 |
| 5 | நீதிபதி இக்பால் அகமது அன்சாரி | 1 ஆகத்து 2017 | பதவியில் |

மேற்கோள்கள்
-----------

1. ↑  PSHRC *Official website of Punjab State Human Rights Commission*
2. ↑  The Protection of Human Rights Act, 1993, as amended by the Protection of Human Rights (Amendment) Act, 2006
3. ↑  "All about Protection of Human Rights Act, 1993 By: Shivani Johri". *Latest Laws*.
4. ↑  About PSHRC *pshrc.net*
இந்தக் கட்டுரை இந்தியாவில் உள்ள பஞ்சாப் பல்கலைக்கழகத்தைப் பற்றியது.  பாக்கித்தானில் உள்ள இதே பெயருள்ள பல்கலைக்கழகத்திற்கு, பஞ்சாப் பல்கலைக்கழகம் என்பதைப் பாருங்கள்.

**பஞ்சாப் பல்கலைக்கழகம் (**  Panjab University) இந்தியாவில் நிறுவப்பட்ட தொன்மையான பல்கலைக் கழகங்களில் ஒன்றாகும். இது பிரித்தானிய இந்தியாவில் தற்போதைய பாக்கித்தானில் உள்ள பஞ்சாபில் லாகூர் நகரில் 1882ஆம் ஆண்டு நிறுவப்பட்டது. இதன் தற்போதைய வளாகம் 1956ஆம் ஆண்டில் கட்டமைக்கப்பட்டது. 

சண்டிகர் நகரின் செக்டர்கள் 14 மற்றும் 25இல் 550 ஏக்கர்கள் (2.2 km2) பரப்பளவில் அமைந்துள்ள இந்தப் பல்கலைக்கழகம் தங்கிப் படிக்கும் வளாகமாகும். நிர்வாகத்தின் கட்டிடங்களும் கல்வித்துறைகளும் செக்டர் 14இல் அமைந்துள்ளன. பல்கலைக்கழகத்தில் 58 கற்பிக்கும் மற்றும் ஆய்வுத் துறைகள் உள்ளன. இதன் கீழ் பஞ்சாப், அரியானா, இமாச்சலப் பிரதேசம் மற்றும் சண்டிகரில் உள்ள 172 கல்லூரிகள் இணைக்கப்பட்டுள்ளன. தவிர முக்த்சர், லூதியானா,ஹோசியார்பூர் நகரங்களில் பிராந்திய மையங்கள் இயங்குகின்றன.

வரலாறு
------

பிரிவினைக்குப் பிறகு 1882ஆம் ஆண்டு லாகூரில் நிறுவப்பட்ட பஞ்சாப் பல்கலைக்கழகத்தின் இந்தியப் பிரிவு 
 , தனக்கென யாதொரு வளாகமும் இன்றி பத்தாண்டுகள் இயங்கி வந்தது. இதன் நிர்வாக அலுவலகம் இம்மாச்சலப் பிரதேசத்தின் சோலனிலும் கற்பிக்கும் துறைகள் ஹோசியார்பூர், ஜலந்தர், தில்லி மற்றும் அமிர்தசரசிலும் இயங்கி வந்தன. 1956ஆம் ஆண்டில் சண்டிகர் நகர் உருவாக்கத்தின்போது லெ கார்சியே வழிகாட்டுதலில் சிவப்பு கற்களாலான தற்போதைய பல்கலைக்கழக வளாகத்தை பியரி ஜோனெரெட் வடிவமைத்தார். 1966ஆம் ஆண்டில் பஞ்சாப் மாநிலம் சீரமைக்கப்பட்டபோது இந்தப் பல்கலைக்கழகம் அரியானா, பஞ்சாப், இமாச்சலப் பிரதேசம் மற்றும் சண்டிகர் நடுவண் ஆட்சிப் பகுதி மாநிலங்களுக்கு சேவை புரியுமாறு பன்மாநில அமைப்பாக நிறுவப்பட்டது.

மேற்கோள்கள்
-----------

1. ↑  "UGC State Universities" (PDF). UNIVERSITY GRANTS COMMISSION. May 27, 2011.

வெளியிணைப்புகள்
---------------

விக்கிமீடியா பொதுவகத்தில்,  
 ***பஞ்சாப் பல்கலைக்கழகம்***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
**நம்தாங் கல் பாலம்** (Namdang Stone Bridge) என்பது இந்தியாவில் அசாமில் சிவசாகரிலிருந்து ஒரு சில கிலோமீட்டர்கள் தொலைவில் அமைந்துள்ள ஒரு பாலம் ஆகும். 1703 ஆம் ஆண்டில் அஹோம் மன்னர் ருத்ரா சிங்காவின் காலத்தில் வங்காளத்திலிருந்து கொண்டுவரப்பட்ட கைவினைஞர்களால் இது கட்டப்பட்டது. இந்தப் பாலத்தின் நீளமானது 60 மீட்டர் (200 அடி) ஆகும். இதன் அகலம் 6.5 மீட்டர் (21 அடி) மற்றும் இதன் உயரம் 1.7 மீட்டரும் ஆகும். இது டிகௌ ஆற்றின் கிளை நதியான நம்தாங் ஆற்றின் மீது அமைந்துள்ளது.தற்போதைய தேசிய நெடுஞ்சாலை 2 (இந்தியா) இதன் வழியாகச் செல்கிறது.பாலத்தின் தனித்துவமான சிறப்பியல்பு என்னவென்றால், அது நூறு வயதுடைய ஒரு திடமான பாறையிலிருந்து வெட்டப்பட்டது என்பதாகும்.

இந்தப் பாலமானது சற்றே வளைந்த வடிவத்தில் உள்ளது. இந்த பாலம் சிப்சாகர் நகரத்தை ஜோர்ஹாட் மற்றும் மேற்கில் உள்ள பிற மாவட்டங்களுடன் இணைக்கிறது.

மேற்கோள்கள்
-----------

1. ↑  "Namdang Stone Bridge". Maps Of India. 4 June 2009 அன்று மூலம் பரணிடப்பட்டது. 25 April 2010 அன்று பார்க்கப்பட்டது.
2. ↑  Sajnani, Manohar. "Management Resources". *Encyclopaedia of tourism resources in India*. **1**. பக். 20. .
**ஓடுகுஞ்சு** என்பது தமிழக நாட்டுப்புறங்களில் விளையாடப்பட்ட ஒரு விளையாட்டு. நிலாவெளிச்சத்தில் சிறுவர் சிறுமியர் இதனை விளையாடுவர். 20-ஆம் நூற்றாண்டின் பிற்பகுதியிலிருந்து இது படிப்படியாக மறைந்துவருகிறது.

ஆட்டம்
------

இரண்டு அணிகள்
ஒன்று ஓடும்-அணி
மற்றொன்று தொடும்-அணி
ஓடும் அணியில் ஒருவரைக் குஞ்சு என அந்த அணியினர் கூடி வைத்துக்கொள்வர். இது எதிர் அணியினருக்குத் தெரியாது.
இரு அணியினரும் சுமார் 10 அடி இடைவெளியால் வரிசையாக நிற்பர்.
இரு அணியினரும் சேர்ந்து ஒருவகை ஒலி எழுப்புவர்.
ஓடும் அணியினர் உத்திக்கோட்டைத் தொட ஓடுவர்.
தொடும் அணியினர் குஞ்சைப் பிடிக்கவேண்டும்.
பிடித்துவிட்டால் தாங்கள் ஓடுகுஞ்சு வைத்துக்கொண்டு ஓடலாம்.
பிடிக்காவிட்டால் முன் ஓடியது போலவே மீண்டும் ஓடவேண்டும்.
ஓடுகுஞ்சாக அதிக முறை இருந்த அணி வெற்றி-அணி

உட்பொருள்
---------

விலங்குகள் தம் குட்டிகளைப் புலி முதலான எதிரிகளிடமிருந்து பாதுகாத்துக்கொண்டு சூழ்ந்து செல்லும். அதுபோல ஓடுகுஞ்சு அணியினர் குஞ்சு தப்பி ஓடும்படி பாதுகாத்துக்கொண்டு ஓடுவர்.

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் சென்னை வெளியீடு, 1980
**நம்பிக்கையில்லாத் தீர்மானம்** அல்லது **நம்பிக்கையின்மைத் தீர்மானம்** (*No-Confidence Motion*) என்பது நாடாளுமன்ற அரசமைப்பு முறை உள்ள நாடுகள் மற்றும் மாநிலங்களில் நாடாளுமன்றம், சட்டமன்றம் போன்ற அவைகளில் கொண்டுவரப்படும் ஒருவகைத் தீர்மானம். இத்தீர்மானங்கள் அரசின் தலைவருக்கு எதிராக எதிர்க்கட்சிகளால் கொண்டுவரப்படுகின்றன. இத்தீர்மானத்தின் வழிமுறைகள் நாட்டுக்கு நாடு, அவைக்கு அவை வேறுபடுகின்றன.

நம்பிக்கையில்லாத் தீர்மானத்தை எதிர்கொள்ள அரசுத் தலைவர் மன்ற உறுப்பினர்களில் பெரும்பான்மையினரின் ஆதரவு தனக்கு உள்ளது என்று வாக்கெடுப்பின் மூலம் நிறுவ வேண்டும். இவ்வாறு நிறுவி விட்டால், அரசுத் தலைவர் தன் பதவியைத் தக்க வைத்துக் கொள்வார். பெரும்பான்மை உறுப்பினர்களின் ஆதரவு தனக்குண்டு என்று அவர் நிறுவத் தவறினால் அல்லது நம்பிக்கையில்லாத் தீர்மானத்துக்கு ஆதரவாக பெரும்பான்மை உறுப்பினர்கள் வாக்களித்து விட்டால் அரசு கவிழ்ந்து பதவி விலகும். இதன் பின்னர் நாட்டுத் தலைவர் வேறொருவரை அரசு அமைக்க அழைப்பார் அல்லது அவையைக் கலைத்து விட்டு புதிய தேர்தல்கள் நடத்த ஆணையிடுவார்.

இசுரேல், எசுப்பானியா, இடாய்ச்சுலாந்து போன்ற நாடுகளில், அரசுத் தலைவரின் மீது, நம்பிக்கையில்லாத் தீர்மானம் கொண்டுவருவோர், அதே தீர்மானத்தில் அவருக்கு பதிலாக மற்றொருவரின் பெயரை அரசுத் தலைவர் பதவிக்கு முன்மொழிய வேண்டும். இம்முறை "ஆக்கப்பூர்வமான நம்பிக்கையில்லாத் தீர்மானம்" எனப்படுகிறது. குடியரசுத் தலைவர் அரசமைப்பு முறை கொண்ட பல நாடுகளிலும் நம்பிக்கையில்லாத் தீர்மானம் கொண்டு வர வழிவகைகள் உள்ளன. குடியரசுத் தலைவர் அல்லது அவரது அமைச்சரவையில் ஒரு குறிப்பிட்ட அமைச்சர் மீது இத்தீர்மானங்கள் கொண்டுவரப்படலாம்.

மேற்கோள்கள்
-----------

1. ↑  வ.ரங்காசாரி (21 மார்ச் 2018). "நம்பிக்கை இல்லாத் தீர்மானம்: நடைமுறை என்ன?". *கட்டுரை*. தி இந்து தமிழ். 3 ஏப்ரல் 2018 அன்று பார்க்கப்பட்டது.
**ஏதோமிய மொழி** அல்லது ஏதோம் மொழி அழிவுற்ற எபிரேய கானானிய மொழியாகும். இது பெரும் மொழிக் குடும்பமான ஆபிரிக்க-ஆசிய மொழிக் குடும்பத்தை சேர்ந்த்த மொழியாகும்.இது ஏதோம் மக்களால் பேசப்பட்ட மொழியாகும். இது இன்றைய யோர்தான் நாட்டின் தென்மேற்கு பகுதியில் கிமு 1வது ஆயிரவாண்டுகளில் காணப்பட்ட ஒரு இராச்சியமாகும். இம்மொழியை பற்றிய தகவல்கள் பெரிதாக தெரியாது. இது கானானிய மொழிகளின் எழுத்துக்களை கொண்டு எழுதப்பட்டிருக்கலாம் என்பது ஆய்வாளரின் கருத்தாகும். கிமு 6வது நூற்றாண்டில் அறமைக் அகரவரிசைக்கு மாற்றமடைந்த்து. அரபு மொழியிலிருந்தும் பல விடயங்களை உள்வாங்கியது.

விவிலியத்தின் படி ஏதோம் என்பது, ஈசாக்குக்கு அவர்மனைவி ரெபேக்காள் மூலம் பிறந்த இரட்டை குழந்தகளில் ஒருவரான ஏசாவின் மறுபெயாராகும். ஏதோமியர் ஏசாவின் சந்த்தியர் என்பதால் அவர்களும் எபிரேய மக்கள் என கொள்ளப்பட்டனர். இதன் காரணமாக மிக நெருக்கமான தொடர்புகளை கொண்டுள்ள நான்கு தெற்கு கானாகிய மொழிகளாகிய மோவாபிய மொழி, எபிரேய மொழி, அம்மோனிய மொழி, ஏதோமியா மொழி என்பன கூட்டாக சேர்த்து எபிரேய மொழிகள் என ஆய்வாளர்களால் அழைக்கப்படுவதுண்டு.

ஆதாரங்கள்
---------

* F. Israel in D. Cohen, *Les langues chamito-sémitiques*. CNRS:Paris 1988.


1. ↑  ஏதோமிய at *MultiTree* on the Linguist List
**கல்குளம் நீலகண்ட சுவாமி கோவில்** (*Kalkulam Neelakandeswarar Temple*) என்பது கன்னியாகுமரி மாவட்டத்தில் உள்ள கல்குளம் என்ற ஊரில் உள்ள கோயிலாகும்.
நாகர்கோவிலில் இருந்து 20 கி.மீ தொலைவில் உள்ளது பத்மநாபபுரம் அரண்மனை. அன்றைய திருவிதாங்கூர் சமஸ்தானத்தின் தலைநகராகத் திகழ்ந்த ஊர் இது. இங்குள்ள கல்குளம் என்னும் ஊரில் அமைந்துள்ளது பிரசித்தி பெற்ற நயினார் நீலகண்ட சுவாமி திருக்கோயில். கேரளப் பாணியிலும் தமிழ்நாட்டுப் பாணியிலும் கட்டுமானங்கள் அமைந்த கோயில் இது. மிகவும் பழமையான இந்தக் கோயிலில் ஏராளமான சிற்பங்களை நிறுவித் திருப்பணி செய்தவர் மன்னர் திருமலை நாயக்கர் ஆவார். கேரள மன்னரான மார்த்தாண்ட வர்மாவும் திருப்பணிகள் செய்து இந்த ஆலயத்தை அழகுப்படுத்தியிருக்கிறார். இங்கே பிராகாரத்தில் கையில் விளக்கு ஏந்திய அழகுப் பாவையர் சிலைகள் ஒரே வரிசையில் ஏராளமாக நிற்பது அழகான காட்சியாகும்.

மேற்கோள்கள்
-----------

1. ↑  Rajeev, Sharat Sunder (2017-03-10). "A temple with a hoary past". *The Hindu* (ஆங்கிலம்). 2022-08-28 அன்று பார்க்கப்பட்டது.
2. ↑  "Kalkulam Shiva Temple Near Thiruvananthapuram". 2022-08-28 அன்று பார்க்கப்பட்டது.
ஆர்வம் = அன்பு, மகிழ்ச்சி. மனத்திற்குள் ஏற்படும் மகிழ்ச்சியைத் தெரிவிக்கும் சொற்கள் மிகுதியாக அமைந்து வருவது **ஆர்வமொழி அணி** ஆகும். இது **மகிழ்ச்சி அணி** எனவும் பெயர் பெறும்.

ஆர்வமொழியணியின் இலக்கணம்
------------------------

**நூற்பா**

```
     ஆர்வமொழி மிகுப்பது ஆர்வ மொழியே.
                          --**(தண்டியலங்காரம்,68)**
```

**(எ.கா.)**

```
     சொல்ல மொழிதளர்ந்து சோரும் துணைமலர்த்தோள்
     புல்ல இருதோள் புடைபெயரா - மெல்ல
     நினைவோம் எனின்நெஞ்சு இடம்போதாது எம்பால்
     வனைதாராய் வந்ததற்கு மாறு.
                          --**(தண்டியலங்கார மேற்கோள்)**
```

**பாடல்பொருள்:**  

தன்னை நாடிவந்த தலைவனின் செயலால் தனக்கேற்பட்ட மகிழ்ச்சியை ஆர்வம் மிக்க சொற்களால் தலைவி வெளிப்படுத்துவது இப்பாடல். அழகிய மாலையணிந்த தலைவனே! நீ என்னிடம் நாடி வந்ததற்கு நான் எவ்வாறு கைமாறு செய்வேன்? உன்முன் நின்று சொல்ல முயன்றால் என் சொற்கள் தடுமாறிச் சோர்கின்றன; உன் இரு தோள்களையும் தழுவிக்கொள்வோம் என முயன்றால் என் இரு தோள்களும் அந்த அளவு வளர்ந்தன அல்ல; மெல்ல உன்புகழை நினைக்க முயன்றால் என் உள்ளத்தில் அதற்கு இடம் போதாது.

இவ்வாறு தலைவி தன்மனத்தில் நிறைந்த மகிழ்ச்சியை ஆர்வமிக்க சொற்களால் வெளிப்படுத்தியிருப்பதால் இது ஆர்வமொழி அணி.

உசாத்துணைகள்
------------

1. ↑
2. ↑

வெளி இணைப்புகள்
---------------

* 
* [*தொடர்பிழந்த இணைப்பு*]

| * பா
* உ
* தொ
அணி இலக்கணம் |
| --- |
| பொருள் அணிகள் | 
* அதிசய அணி (உயர்வு நவிற்சி அணி)
* மயக்க அணி
* அவநுதியணி
* ஆர்வமொழியணி (மகிழ்ச்சி அணி)
* இலேச அணி
* உதாத்தவணி
* ஏதுவணி
* ஒட்டணி
* ஒப்புமைக் கூட்டவணி
* ஒழித்துக்காட்டணி
* சங்கீரணவணி
* சமாகிதவணி
* சிலேடையணி
* சுவையணி
* தற்குறிப்பேற்ற அணி
* தன்மேம்பாட்டுரை அணி
* தன்மையணி (தன்மை நவிற்சி அணி, இயல்பு நவிற்சி அணி)
* தீவக அணி
* நிதரிசன அணி (காட்சிப் பொருள் வைப்பு அணி)
* நிரல்நிறை அணி
* நுட்ப அணி
* பரியாய அணி
* பரிவருத்தனை அணி
* பாவிக அணி
* பின்வருநிலையணி (பொருள் பின்வருநிலையணி)
* புகழாப்புகழ்ச்சி அணி
* புணர்நிலையணி
* மாறுபடுபுகழ்நிலையணி
* முன்னவிலக்கணி
* வாழ்த்தணி
* விசேட அணி (சிறப்பு அணி)
* விபாவனை அணி
* விரோதவணி
* வேற்றுப்பொருள் வைப்பணி
* வேற்றுமை அணி

 |  |
| சொல் அணிகள் | 
* அந்தாதி
* எதுகை
* சிலேடை
* பின்வருநிலையணி (சொல் பின்வருநிலையணி)
* மடக்கு
* மோனை

 |
| பிற அணிகள் | 
* இரட்டுறமொழிதல் அணி
* இல்பொருள் உவமையணி
* உயர்வு நவிற்சி அணி
* உருவக அணி
* உவமையணி
* எடுத்துக்காட்டு உவமையணி
* ஏகதேச உருவக அணி
* தன்மை நவிற்சி அணி
* பிறிது மொழிதல் அணி
* வஞ்சப் புகழ்ச்சியணி

 |
அமைவிடம்
--------

பேரளம், திருவாரூர் சாலை, நன்னிலம் தாலுக்கா, தமிழ்நாடு-609 405 இந்தியா.

10`57`28"வ -- 79`39`24"கி

முகப்பு: 11மீ (36 அடி)

இந்திய ரயில்வே க்கு சொந்தமான, தென்னக ரயில்வேயின் ஆளுகைக்கு உட்பட்டது.

தடம்: சென்னை எழும்பூர்- தஞ்சாவூர் முக்கிய வழித்தடம், பேரளம்- காரைக்கால் தடம்.

நடைமேடை: 03

வழித்தடம்: 06

இணைப்புகள்: பேரளம் பேருந்து நிறுத்தம், மகிழுந்து மற்றும் ஆட்டோ நிறுத்தங்கள்

கட்டுமானம்: நிலையானது(தரையில் கட்டப்பட்டது) மாற்றுத்திறனாளிக்கான வசதி செய்யப்பட்டுள்ளது.மறுசீரமைப்புப் பணிகள் நடைபெற்று வருகிறது. மின்சார ரயில் வசதி இல்லை.

நிலையக் குறியீடு: PEM

மண்டலம்: தென்னக ரயில்வே

பிரிவு: திருச்சிராப்பள்ளி

பின்புலம்
---------

1898 மார்ச் 14ல் பேரளம் - காரைக்கால் புகைவண்டி வழித்தடம் ஆங்கிலேயர் கால தென்னக ரயில்வேயால் உருவாக்கப்பட்டது. இதன் அருகிலுள்ள பேருந்து நிலையம் பேரளம், அருகிலுள்ள விமான நிலையம் 90 கி.மீ ல் உள்ள திருச்சி விமான நிலையம், அருகிலுள்ள துறைமுகம் காரைக்கால் துறைமுகம் ஆகும்.

வழித்தடங்கள்: பேரளம் ரயில் நிலையத்திலிருந்து மூன்று வழித்தடங்கள் நடைமுறையில் உள்ளன, பேரளத்திலிருந்து வடக்கு,கிழக்கு, தெற்காக முறையே மயிலாடுதுறை, காரைக்கால், திருவாரூர் சந்திப்புகள் நடைமுறையில் உள்ளன.
**பேரரசர் ஆல்பிரட்** (*Alfred the Great*; 849, – 26 அக்டோபர் 899) என்பவர் ஆங்கிலோ சாக்சானிய அரசின் வெசெக்ஸ் பகுதியை கி. பி. 871 முதல் 899 வரை ஆண்ட அரசர் ஆவார். இவரது அண்ணன் எதல்ரெட் இறந்த பின் அரியணை ஏறிய ஆல்பிரட் மிகத் திறமையான ஆட்சியாளராவார். ஆட்சிப் பொறுப்பை ஏற்றபின் வில்டன் என்ற இடத்தில் நடந்த போரில் டேனியர்களிடமிருந்து வெசக்சு நாட்டைக் காத்த பெருமைக்குரியவர். ஆங்கிலோ சாக்சானிய அரசர்களும் முதன் முதலில் பேரரசர் என அழைக்கப்பட்ட பெருமைக்குரியர் இவரே ஆவார். இவருடைய வாழ்க்கை வரலாறு வேல்சு நாட்டைச் சேர்ந்த அறிஞரான அசெர் என்பவரால் பத்தாம் நூற்றாண்டில் எழுதப்பட்டது. பேரரசர் ஆல்பிரெட் சிறந்த கல்வியாளராகவும், சிறாந்த நிர்வாகியாகவும், கருணையுள்ளம் கொண்டவராகவும் விளங்கினார். தனது நாட்டில் கல்வி, அமைதி, ஒழுங்கு, சட்டம், இராணுவம் ஆகியவை நிலைபெற அரும்பணியாற்றினார்.

மேற்கோள்கள்
-----------

1. ↑  நா. ஜெயபாலன், 'இங்கிலாந்து வரலாறு- அரசியலமைப்பு வரலாறுடன்', மோகன் பதிப்பகம், சென்னை 1986. பக்கம் 9,10
2. ↑  "Alfred the Great (849 AD - 899 AD)".
3. ↑  Cnut the Great, who ruled England from 1016 to 1035, was Danish.

வெளி இணைப்புகள்
---------------

* BBC article on Alfred
நேபாளத்தில் பொக்காராவின் அருகில் லெக்நாத் நகரத்தின் அமைவிடம்
**லெக்நாத்** (**Lekhnath**) (நேபாளி: लेखनाथ नगरपालिका) வடமத்திய நேபாளத்தின், மாநில எண் 4ல், பொக்காரா பள்ளத்தாக்கில் உள்ள காஸ்கி மாவட்டத்தில் உள்ள மாநகராட்சி மன்றத்துடன் கூடிய நகரம் ஆகும். 

லெக்நாத் நகரம், காட்மாண்டிற்கு மேற்கே 180 கிமீ தொலைவில் உள்ளது. பொக்காரா பள்ளத்தாக்கின் கிழக்குப் பகுதியின் அரைப்பங்கு நிலப்பரப்பைக் கொண்டுள்ளது. அரசியல் ரீதியாக பொக்காரா பள்ளத்தாக்கை, பொக்காரா நகரம் மற்றும் லெக்நாத் நகரம் என இரண்டாகப் பிரிக்கப்பட்டுள்ளது.

2011ம் ஆண்டின் மக்கள் தொகை கணக்கீட்டுன் படி, லெக்நாத் நகரத்தின் மக்கள் தொகை 71,434 ஆக உள்ளது. மக்கள் தொகையில் இந்துக்கள் 86%, பௌத்தர்கள் 8%, பிற சமயத்தவர்கள் 6% ஆக உள்ளனர். 

மச்சபூச்சர மலை (மீன் வால்) மலைத்தொடர்
இந்த நகரத்தில் கிபி 1885 - 1966ல் வாழ்ந்த புகழ்பெற்ற நேபாளி மொழி கவிஞர் *லெக்நாத் பௌடியால்* என்பவரின் நினைவாக இந்த நகரத்திற்கு லெக்நாத் பெயரிடப்பட்டது. லெக்நாத் நகரத்தை சுற்றிலும் ஏழு ஏரிகளும், தோட்டங்களும் கொண்டிருப்பதால், இதனை ஏழு ஏரிகளின் தோட்ட நகரம் என்று அழைப்பர்..  இந்நகரத்தின் நகராட்சி மன்றம் 18 உறுப்பினர்களைக் கொண்டது. 

லெக்நாத் நகரத்திலிருந்து அன்னபூர்ணா 1, தவளகிரி மற்றும் மச்சபூச்சர மலைத் தொடர்களின் அழகிய மீன் வால் போன்ற இரட்டைக்கொடுமுடிகளை காணலாம்.

பொக்காரா-லெக்நாத் மாநகராட்சி
----------------------------

2017 நேபாள உள்ளாட்சி தேர்தலின் போது, லெக்நாத் நகரத்தையும், பொக்காரா நகரத்தையும் இணைத்து பொக்காரா-லெக்நாத் மாநகராட்சி மன்றம் நிறுவப்பட்டது.

இதனையும் காண்க
--------------

* மச்சபூச்சர மலை
* பொக்காரா நகரம்
* நேபாள நகரங்கள்
* நேபாள உள்ளாட்சி தேர்தல், 2017

மேற்கோள்கள்
-----------

1. ↑  "Seven Vanishing Lakes of Lekhnath". Ekantipur.com. 2 April 2010. 27 ஜூலை 2014 அன்று மூலம் பரணிடப்பட்டது. 26 July 2014 அன்று பார்க்கப்பட்டது.

 பரணிடப்பட்டது 2018-08-31 at the வந்தவழி இயந்திரம்
 பரணிடப்பட்டது 2016-10-24 at the வந்தவழி இயந்திரம்
 பரணிடப்பட்டது 2018-09-02 at the வந்தவழி இயந்திரம்
 பரணிடப்பட்டது 2018-02-02 at the வந்தவழி இயந்திரம்
**லெனக்ஸ் கிளாடியஸ் லூயிஸ்** (ஆங்கிலம்:Lennox Claudius Lewis) என்பவர் ஒரு ஓய்வுபெற்ற குத்துச்சண்டை வீரர் ஆவார். உலகில் முண்ணணி வீரர்களையும் 'நாக் அவுட்' முறையில் வெற்றி கண்ட இவர் குத்துச்சண்டையின் மிகுஎடை(heavyweight) பிரிவில் சமீபத்திய மறுப்பீடில்லா உலக வெற்றியாளராவார்(Undisputed world champion).

பிறப்பு மற்றும் வளர்ப்பு
------------------------

லெனக்ஸ் லண்டன் நகரில் பிறந்தவர். பன்னிரண்டு வயதில் இவரது குடும்பம் கனடாவுக்கு குடிபெயர்ந்தது. இதனால் இவர் இரு நாட்டின் குடியுரிமையும் வைத்துள்ளார். பள்ளி பருவங்களில் கால்பந்து மற்றும் கூடை பந்தில் மட்டுமே ஆர்வம் காட்டினார். 1983-இல் ஜுனியர் குத்து சண்டை பிரிவில் சாம்பியன் பட்டம் வென்ற பிறகு குத்து சண்டையில் கவனம் செலுத்தினார். பின் 1992-இல் டோனோவன் ரோட்டக்கை வீழ்த்தி உலகின் முதல் நிலை வீரரானார்.

வெற்றிகள்
---------

இதுவரை பங்கேற்ற 44 போட்டிகளில் இரண்டில் தோல்வியை தழுவியுள்ளார், ஒன்று டிரா ஆனது, மீதி நாற்பத்து ஓரு போட்டிகளிலும் வெற்றி பெற்றுள்ளார். அதில் 32 நாக் அவுட் முறையில் வென்றதாகும். 1988 ஒலிம்பிக்கில் தங்கம் வென்றுள்ளார். 1999 இங்கிலாந்து அரசின் பர்சனாலிட்டி விருதையும் வென்றுள்ளார். 86-ம் ஆண்டு காமன்வெல்திலும் தங்கம் வென்றுள்ளார். 1985 உலக குத்துச்சண்டை போட்டியில் வெள்ளி பதக்கம் வென்றுள்ளார்.

மேற்கோள்கள்
-----------

*11-10-2013 தினத்தந்தி சிறுவர் தங்க மலர் இதழ்*
**ஆர்வர்டு-கியோட்டோ எழுத்துப்பெயர்ப்பு முறை** (*Harvard-Kyoto Convention*) என்பது உரோமன் எழுத்து முறையை அடிப்படையாகக் கொண்ட ஆசுக்கி (ASCII) முறையில், தேவநாகரி எழுத்து முறையில் எழுதும் சமற்கிருத ஒலிகளை எழுத்துப்பெயர்ப்புச் செய்தல் ஆகும். இது மின்னஞ்சல் வழியும் மின்வழியதான எழுத்துகளில் பரிமாறப்படும் சூழல்களிலும் பயன்படுகின்றது.

உயிரெழுத்துகள்
--------------

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| अ | आ | इ | ई | उ | ऊ | ए | ऐ | ओ | औ |
| a | A | i | I | u | U | e | ai | o | au |

குரல்வளையொலிகள்
---------------

|  |  |  |  |
| --- | --- | --- | --- |
| ऋ | ॠ | ऌ | ॡ |
| R | RR | lR | lRR |

அனுசுவாரம் அல்லது விசர்கம்
--------------------------

|  |  |
| --- | --- |
| अं | अः |
| M | H |

அகரமேறிய மெய்யெழுத்துகள்
------------------------

|  |  |  |  |  |  |
| --- | --- | --- | --- | --- | --- |
| क | ख | ग | घ | ङ | அடியண்ண மெய்கள் |
| k | kh | g | gh | G |  |
| च | छ | ज | झ | ञ | இடையண்ண மெய்கள் |
| c | ch | j | jh | J |  |
| ट | ठ | ड | ढ | ण | நாவளை மெய்கள் |
| T | Th | D | Dh | N |  |
| त | थ | द | ध | न | பல்லண்ண மெய்கள் |
| t | th | d | dh | n |  |
| प | फ | ब | भ | म | இதழொலி மெய்கள் |
| p | ph | b | bh | m |  |
| य | र | ल | व |  | உயிர்ப்போலிகள் |
| y | r | l | v |  |  |
| श | ष | स | ह |  | உரசொலிகள் |
| z | S | s | h |  |  |

இவற்றையும் பார்க்கவும்
----------------------

* தேவநாகரி எழுத்துமுறை
* IAST
* \* கொல்கத்தா தேசிய நூலக உரோமனாக்கம்
* அனைத்துலக சமற்கிருத உரோமனாக்க அரிச்சுவடி

மேற்கோள்களும் அடிச்சுட்டுகளும்
------------------------------